PRM ควัก 68 ลบ. ซื้อเรือ FSU ขนาด 3 แสนเดทเวทตัน ต่อยอดธุรกิจขนส่ง-เก็บน้ำมัน
PRM ซื้อเรือ FSU ขนาด 300,373 เดทเวทตัน มูลค่า 67.61 ลบ. เพื่อนำมาใช้ในการประกอบธุรกิจขนส่งและจัดเก็บน้ำมัน
PRM ซื้อเรือ FSU ขนาด 300,373 เดทเวทตัน มูลค่า 67.61 ลบ. จากเครือผถห.ใหญ่ เพื่อนำมาใช้ในการประกอบธุรกิจขนส่งและจัดเก็บน้ำมัน
24 มี.ค. 2565

บริษัท พริมา มารีน จำกัด (มหาชน) หรือ PRM เปิดเผยว่า ที่ประชุมคณะกรรมการบริษัทเมื่อวันที่ 24 มีนาคม 2565 มีมติอนุมัติให้บริษัท หรือบริษัทย่อยที่บริษัทถือหุ้นในสัดส่วนร้อยละ 100 ของหุ้นที่ออกและจำหน่ายแล้วทั้งหมด เข้าทำสัญญาซื้อเรือขนส่งและจัดเก็บ (Floating Storage Unit: FSU) ขนาดระวางบรรทุก 300,373 เดทเวทตัน อายุประมาณ 20 ปี กับ Tate Offshore Limited ซึ่งเป็นนิติบุคคลภายใต้อิทธิพลของบริษัท นทลิน จำกัด ซึ่งเป็นผู้ถือหุ้นใหญ่และผู้มีอำนาจควบคุมของบริษัท หรือบริษัทย่อย ในราคา 2 ล้านดอลลาร์สหรัฐ หรือประมาณ 67.61 ล้านบาท เพื่อนำมาใช้ในการประกอบธุรกิจขนส่งและจัดเก็บน้ำมัน (FSU)